31999D0816
L 316/45
JURNALUL OFÍCIAL AL UNIUNII EUROPENE
DECIZIA COMISIEI
din 24 noiembrie 1999
de adaptare, în conformitate cu articolul 16 alineatul (1) și cu articolul 42 alineatul (3) din anexele II, III, IV și V la Regulamentul (CEE) nr. 259/93 al Consiliului privind supravegherea și controlul transporturilor de deșeuri în interiorul, la intrarea și la ieșirea din Comunitatea Europeană
[notificată cu numărul C(1999) 3880]
(Text cu relevanță pentru SEE)
(1999/816/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 259/93 al Consiliului din 1 februarie 1993 privind supravegherea și controlul transportului de deșeuri în interiorul, la intrarea și la ieșirea din Comunitatea Europeană (1), astfel cum a fost modificat ultima dată prin Regulamentul (CE) nr. 2408/98 al Comisiei (2), în special articolul 16 alineatul (1) și articolul 42 alineatul (3),
având în vedere Directiva 75/442/CEE a Consiliului din 15 iulie 1975 (3) privind deșeurile, astfel cum a fost modificată ultima dată prin Decizia 96/350/CE a Comisiei (4), în special articolul 18,
(1)
Întrucât, în conformitate cu articolul 42 alineatul (3) din Regulamentul (CEE) nr. 259/93, anexele II, III și IV trebuie adaptate pentru a reflecta numai acele schimbări deja adoptate în conformitate cu mecanismul de revizuire al OCDE.
(2)
Întrucât Consiliul OCDE (5) a decis, în cadrul mecanismului de revizuire, să modifice lista verde, lista portocalie și lista roșie ale deșeurilor.
(3)
Întrucât este necesară modificarea anexelor II, III și IV la regulament pentru a reflecta aceste modificări.
(4)
Întrucât anexa V la regulament cuprinde în partea 3 deșeurile din anexele III și IV.
(5)
Întrucât, în conformitate cu articolul 16 alineatul (1) din Regulamentul (CEE) nr. 259/93, astfel cum a fost modificat ultima dată prin Regulamentul (CE) nr. 120/97 al Consiliului (6), anexa V este revizuită și modificată corespunzător.
(6)
Întrucât este necesară, de asemenea, modificarea anexei V partea 3, pentru a reflecta modificările decise în cadrul mecanismului de revizuire al OCDE pentru modificarea listei portocalii și listei verzi a deșeurilor.
(7)
Întrucât Comisia, pentru a adapta anexele II, III, IV și V la regulament, este sprijinită în această sarcină de către comitetul instituit în conformitate cu articolul 18 din Directiva 75/442/CEE a Consiliului din 15 iulie 1975 privind deșeurile, conform modificării.
(8)
Întrucât măsurile avute în vedere de prezenta decizie sunt conforme cu avizul comitetului menționat anterior,
ADOPTĂ PREZENTA DECIZIE:
Articolul 1
Anexele II, III, IV și V la Regulamentul (CEE) nr. 259/93 se înlocuiesc cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 24 noiembrie 1999.